
hoolekogu moodustamine

1. Asjaolud ja menetluse käik

Hoolekogu on alaliselt tegutsev organ, kelle ülesanne on kooli õpilaste, pedagoogide, kooli pidaja, õpilaste vanemate, vilistlaste ja kooli toetavate organisatsioonide ühistegevus õppe ja kasvatuse suunamisel, planeerimisel ja jälgimisel ning õppeks ja kasvatuseks paremate tingimuste loomine. Hoolekogu täidab talle seadustes ja nende alusel pandud ülesandeid ning teeb kooli pidajale ettepanekuid kooliga seotud küsimuste paremaks lahendamiseks. 
01.09.2010 jõustus uus põhikooli- ja gümnaasiumiseadus, millega on tehtud muudatused ka kooli hoolekogude koosseisu suhtes ja esitatud täiendavad tingimused. Ühe asutusena tegutseva põhikooli ja gümnaasiumi hoolekogu koosseisu kuuluvad kooli pidaja esindaja, vähemalt kaks õppenõukogu esindajat (kellest üks esindab põhikooli ja teine gümnaasiumi õpetajaid), nii põhikooli- kui ka gümnaasiumiõpilaste vanemate esindajad, vilistlaste ning kooli toetavate organisatsioonide esindajad (kusjuures vanemate, vilistlaste ja kooli toetavate organisatsioonide esindajad moodustavad enamuse hoolekogu koosseisust ja nemad ei tohi kuuluda koolitöötajate hulka), õpilasesinduse olemasolul selle nimetatud esindaja ning õpilaste esindaja.

Sellest tulenevalt ja Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ olid valitud uued asutuse hoolekogu liikmed ja uus hoolekogu koosseis oli esitatud kinnitamiseks 24.11.2010 kirjaga nr 1-7/119.

Narva Kreenholmi Gümnaasium on munitsipaalkool. Munitsipaalkooli pidajaks on linn. Seadusega kohaliku omavalitsusüksuse pädevusse antud küsimusi otsustab kohaliku omavalitsuse volikogu. Narva Linnavolikogu on 17.12.2009 otsusega nr 199 valinud oma esindajad munitsipaalkoolide hoolekogudesse.
2. Õiguslikud alused

Põhikooli- ja gümnaasiumiseaduse § 73 lõike 1 kohaselt moodustatakse hoolekogu ja kehtestatakse selle töökord kooli pidaja kehtestatud korras.
Narva Linnavolikogu 25.11.2010 määruse nr 40 „Narva munitsipaalkoolide hoolekogude moodustamise ja töö kord“ § 3 lõike 4 alusel moodustab hoolekogu Narva Linnavalitsus korraldusega.
3. Otsus

3.1. Moodustada Narva Kreenholmi Gümnaasiumi (registrikood 75008605) hoolekogu koosseisus:
Aleksandr Nikolajev

- kooli pidaja esindaja

Polina Kossenkova    

- õppenõukogu esindaja (põhikooli õpetajate esindaja)
Natalia Samoilova              
- õppenõukogu esindaja (gümnaasiumi õpetajate esindaja)
Artjom Poljak


- õpilasesinduse nimetatud esindaja

Nikita Vladimirski

- õpilaste esindaja
Jevgeni Rogov


- põhikooliõpilaste vanemate esindaja
Jelena Golubeva

- põhikooliõpilaste vanemate esindaja
Nadežda Tverdova

- põhikooliõpilaste vanemate esindaja

Jelena Torokvei

- gümnaasiumiõpilaste vanemate esindaja
Tatjana Kudimova

- vilistlaste esindaja
Mati Talvik


- kooli toetavate organisatsioonide esindaja
4. Rakendussätted 

4.1 Tunnistatakse kehtetuks Narva Linnavalitsuse 27.01.2010. a korraldus nr 117-k „Narva Kreenholmi Gümnaasiumi hoolekogu moodustamine“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Käesolev korraldus jõustub seadusega sätestatud korras.

